הגיליון הראשון של "עיתון רשמי" הופיע ביום הכרזת העצמאות. כל גיליון היה מלווה במנשר אחד או יותר שתיקפו את הפרסום הממשלתי משפטית. בסך הכול יצאו 50 גיליונות של "עיתון רשמי", בתכיפות של לפחות אחת לשבוע עד לפברואר 1949, עת נבחרה האספה המכוננת שהכריזה על עצמה כנסת ופרסומיה נלקטו בעיתון המתעד של ישראל, רשומות.
גיאוצ'ינו גרקו
אלבאן ברג
סינאיה
סינאיה (ברומנית: Sinaia) היא עיר קיט ברומניה, בעמק הפרחובה, במחוז פרחובה, במרחק של כ-60 ק"מ מהעיר פלוישט ו-35 ק"מ מהעיר ברשוב.
סינאיה ממוקמת על מורדות הרי בוצ'ג'י Bucegi בגובה שבין 798 ובין 1055 מטר על פני הים. סביב העיר רואים את המורדות המיוערים של ההרים פורניקה (הנמלה) Furnica, זגרבורה Zgarbura, קולצי לוי ברבש (הניבים של המזוקן) Colţii lui Barbeş וקולמאה איזבורולוי (פסגת המעין) Culmea Izvorului. במרחק של 125 קילומטרים נמצאת עיר הבירה, בוקרשט ובמרחק של 106 ק"מ – נמל התעופה הבינלאומי בוקרשט אנרי קואנדה (עד 2004 נקרא "נמל התעופה בוקורשטי-אוטפני").
האטרקציות התיירותיות העיקריות הן: ארמון פלש Castelul Peleş ששימש למגורי הקיץ של המלך קרול הראשון מלך רומניה, מנזר סינאיה והקזינו המקומי.
העיר סינאיה קרויה על שם הר סיני. מייסד העיר, הספטאר מיכאיל קנטאקוזינו, אחיו של השליט שרבאן קנטאקוזינו, שערך מסע לארץ הקודש וביקר בהר סיני, במנזר סנטה קתרינה, בנה מנזר לזכר מסעו וחזרתו בשלום בשנת 1690 ומסביב למנזר התפתחה העיר.
גרגוריו אלגרי
גרגוריו אלגרי (באיטלקית: Gregorio Allegri; 1582 - 7 בפברואר 1652) היה מלחין איטלקי. מלחין בארוקי שנודע בעיקר בזכות תפילת ה"מיזררה" המפורסמת שכתב. גרגוריו אלגרי היה אחיו הבכור של דומניקו אלגרי. שניהם השתייכו לאסכולה הרומאית של ראשית תקופת הבארוק.
חייו האישיים.
אלגרי נולד בשנת 1582 בעיר רומא. את הקריירה המוזיקלית שלו החל בגיל תשע כשהיה נער מקהלה בעיר הולדתו, ובהיותו בן ארבע-עשרה עבר להיות זמר טנור בכנסיית סן לואיג'י די פרנצ'זי באותה העיר למשך שמונה שנים. הוא למד אצל ג'ובאני ברנרדינו נאנינו הלחנה, ובמהלך לימודיו הכיר את היצירות של ג'ובאני פלסטרינה והושפע מהן. כשהיה בן 25 עבד כזמר ומלחין בפרמו ובטיבולי מאוחר יותר. לבסוף הגיע לדרגת מאסטרו די קפלה בסנטו ספיריטו ברומא. כשהיה בן 48 הצטרף למקהלה האפיפיורית של אורבן השמיני, וכתב להם גם יצירות (ובהן גם המיזררה המפורסמת).
יצירתו.
המיזררה שכתב אלגרי ("חנני אלוהים", תהילים נ"א) בנויה למעשה כמנגינה פשוטה על אקורד אחד שנועדה לשתי מקהלות - מקהלה של חמישה קולות, ומקהלה של ארבעה קולות. המקהלה הראשונה שרה את המנגינה ואילו המקהלה השנייה מוסיפה יסודות אחרים, כגון עלייה לדו הגבוה של הסופרן. יסוד זה מראה את השמיימיות והאלוהיות של היצירה. המיזררה היא אחת היצירות הדתיות החשובות ביותר בעולם הנוצרי: מצד אחד, המיזררה תפסה מקום קבוע וחשוב בטקס של השבוע הקדוש. מצד שני, היו קיימים רק שלושה עותקים של היצירה, וההעתקה נאסרה. וולפגנג אמדאוס מוצרט שמע את היצירה כשביקר ברומא עם אביו, ליאופולד מוצרט, והעתיק את הפרטיטורה המלאה של היצירה מהזיכרון. הוא היה אז בן ארבע עשרה.
אלגרי פרסם גם מיסות רבות, שגם להן יש מקום משלהן במוזיקה הדתית, וכן סימפוניה בסול מז'ור.
1995 בספורט
אתלטיקה.
אליפות העולם באתלטיקה.
נערכה בגטבורג שבשוודיה.
החלקה על הקרח.
אליפות העולם בהחלקה על הקרח.
נערכה בברמינגהאם, שבבריטניה
טניס.
גביע דייוויס.
נבחרת ארצות הברית () זכתה בגביע לאחר ניצחון 2-3 על נבחרת רוסיה ().
פד קאפ.
נבחרת ספרד () זכתה בגביע לאחר ניצחון של 2-3 על נבחרת ארצות הברית ().
כדורגל.
כדורגל לפי מדינות.
ספרד.
ריאל מדריד זוכה באליפות בפעם העשרים ושש.
כדורסל.
תחרויות בין-לאומיות.
אליפות אירופה.
נבחרת סרביה ומונטנגרו () זוכה באליפות.
אליפות אמריקה בכדורסל.
פוארטו ריקו () זכתה באליפות לאחר ניצחון על ארגנטינה () 87-86.
הגביע הבין-יבשתי.
התחרות הופסקה עד לשנת 1996
שחייה.
אליפות העולם בשחייה (בריכת 25 מטר).
נערכה בריו דה ז'ניירו, ברזיל.
אליפות אירופה בשחייה.
נערכה בווינה, אוסטריה.
כריס רוק
כריסטופר ג'וליוס "כריס" רוק השלישי (באנגלית: Christopher Julius "Chris" Rock III; נולד ב-7 בפברואר 1965) הוא שחקן קולנוע וטלוויזיה, קומיקאי, מדבב, תסריטאי, במאי ומפיק קולנוע אמריקאי.
רוק החל את דרכו בסטנד-אפ בסדרת המערכונים "סטרדיי נייט לייב" ולאחר מכן המשיך להופיע בסרטים ובסיטקומים.
ביוגרפיה.
רוק נולד בעיר אנדרווס, קרוליינה הדרומית, ארצות הברית. זמן קצר אחרי לידתו עברו הוריו לשכונת קראון הייטס, בברוקלין ניו יורק. כעבור כמה שנים הם עברו להתיישב באזור המעמד הפועלים בבדפורד-סטייבסנט בברוקלין. אמו, רוזלי (לבית טינגמן), הייתה מורה ועובדת סוציאלית בתחום של בריאות הנפש. אביו, יוליוס רוק, היה נהג משאית ושליח עיתונים.
רוק למד בבתי ספר בברוקלין, שם סבל מאלימות ובריונות מצד תלמידים לבנים. ככל שהתבגר הבריונות החמירה והוריו של רוק הוציאו אותו מבית הספר התיכון ג'יימס מדיסון. הוא נשר לחלוטין מהתיכון, ורק לאחר מכן קיבל את תעודת הבגרות שלו. רוק עבד אז בעבודות מזדמנות במסעדות מזון מהיר שונות.
אביו של רוק, יוליוס נפטר בשנת 1988 לאחר ניתוח כיב פפטי שהסתבך. שלושה מאחיו הצעירים של רוק, טוני, קני וג'ורדן עובדים גם הם בתחום הבידור. אחיו למחצה הגדול, צ'ארלס, נפטר בשנת 2006 לאחר מאבק ממושך באלכוהוליזם. רוק אמר שהוא הושפע מסגנון ההופעה של סבו, אלן רוק, מיסיונר במקצועו. סבא רבא של רוק, יוליוס קיסר טינגמן, היה עבד במשך 21 שנה לפני ששירת במלחמת האזרחים האמריקנית כחלק מהכוחות הצבעוניים של ארצות הברית. במהלך שנות ה-40 עבר סבו של אביו של רוק מקרוליינה הדרומית לניו יורק כדי להיות נהג מונית ומטיף דת.
בתוכנית העוסקת באפרו-אמריקאים בשם "African American Lives 2" ב-2008 של ערוץ PBS, נערך מחקר מקיף על מוצא משפחתו של רוק ואף נערכה לו בדיקה גנטית שמצאה כי מוצאו הוא מקבוצת האודֶמה מצפון קמרון.
קריירה.
קריירה מוקדמת.
רוק החל לעשות סטנד-אפ בשנת 1984 במועדון הסטנדאפ "Catch a Rising Star" בניו יורק. בהמשך הוא זכה לתפקיד בסרט "אני אתפוס אותך פראייר" ב-1988 ולתפקיד בסדרת הטלוויזיה "מיאמי מחלק מוסר" ב-1987. באחד ממופעי הסטנד-אפ שלו צפה בו אדי מרפי, בין השניים נרקמה חברות בה מרפי חנך והיווה מנטור עבור הקומיקאי הצעיר. בעקבות הקשר הוענק לרוק תפקידו הקולנועי הראשון בסרט "השוטר מבוורלי הילס 2" בשנת 1987.
סאטרדיי נייט לייב ולאחר מכן.
בשנת 1990 הצטרף רוק לחבר צוות הקאסט בתוכנית המערכונים הפופולרית "סאטרדיי נייט לייב". הוא וצוות השחקנים החדש כריס פארלי, אדם סנדלר, רוב שניידר ודייוויד ספייד התפרסמו בתור "הילדים הרעים של ה-SNL". בשנת 1991 הוא הוציא את אלבום הקומדיה הראשון שלו, Born Suspect, וגם זכה לשבחים על תפקידו כמכור לקראק בסרט "עיר החטאים". השתתפותו ב-SNL העניקה לרוק חשיפה לאומית.
עם תכנונים לעזוב את סאטרדיי נייט לייב אחרי עונת 93–1992, רוק "פוטר" למעשה מהתכנית. בסתיו של 1993 הוא הופיע בשישה פרקים של תוכנית המערכונים האפרו-אמריקאית "לחיות בצבעים" ברשת FOX ככוכב אורח. התכנית בוטלה חודש לאחר מכן. באותה שנה כיכב רוק בקומדיה דלת התקציב "סי.בי. 4" שגם כתב לה את התסריט. הקומדיה הרוויחה באולמות הקלנוע 18 מיליון דולר לעומת תקציב שעמד על סך של 6 מיליון דולר.
בשנת 2012 שיחק בתפקיד ראשי בדרמה הרומנטית "למה לצפות כשאתם מצפים" לצד ג'ניפר לופז וקמרון דיאז.
בשנת 2015 התארח בעונה השנייה של סדרת הדרמה "אימפריה" בתפקיד העבריין פרנק גאתרס, בכיכובם של טרנס הווארד וטראג'י פ. הנסון.
רוק הנחה את טקס פרסי אוסקר ה-77 בשנת 2005 ואת הטקס ה-88 שנערך ב-28 בפברואר 2016. הוא אף הנחה את טקס פרסי ה-BET ה-14 שנערך ב-2014. רוק הנחה גם את טקס פרסי הווידאו-קליפים של MTV בשנים 1997, 1999 ו-2003.
עבודת בימוי.
בשנת 2003 ביים רוק את סרטו הראשון "ראש המדינה", סרט קומדיה אותו גם כתב והפיק וכיכב בתפקיד הראשי לצד ברני מק. הסרט גרף רווח של 38.6 מיליון דולר לעומת תקציב של 35 מיליון דולר.
בשנת 2007 חזר רוק שוב לכיסא התסריטאי וביים את סרטו השני, קומדיה רומנטית בשם "אני חושב שאני אוהב את אשתי", לצד לואי סי. קיי. המפיק. הוא אף כיכב כשחקן הראשי של הסרט, לצידם של קרי וושינגטון, ג'ינה טורס וסטיב בושמי. הסרט הוא רימייק לסרט צרפתי של הבמאי אריק רוהמר משנת 1972.
בשנת 2014 ביים וכתב את סרטו השלישי, "טופ פייב" (Top Five), בהשתתפותם של רוזריו דוסון, קווין הארט, לזלי ג'ונס ודאג סטנהופ.
בשנת 2022, במהלך טקס האוסקר אותו הנחה, סטר השחקן ויל סמית' לרוק לאחר שסיפר בדיחה על חשבון אשתו של סמית', ג'יידה סמית'.
סטנד-אפ.
במופעיו רוק מתקיף את נושאים בוערים בחברה האמריקנית: פיקוח על נשק, מתח בין גזעי, נישואים חד מיניים, מדיניות ה"אפס סובלנות" בנושא הסמים ועוד. רוק עורר את זעמם של מספר קבוצות אפרו-אמריקניות בארצות הברית עקב השימוש הנרחב שלו במילת הגנאי "ניגר" ומתיחת ביקורת על החברה האפרו-אמריקנית.